**Tukang perak** (***Nyctidromus albicollis***) ialah spesies tukang, salah satu daripada dua burung dalam genus *Nyctidromus*. Ia membiak di kawasan subtropika dan tropika Dunia Baru, dan kecuali kebanyakan burung di utara ia sebahagian besarnya penduduk tetap sepanjang tahun.

Taksonomi
---------

Tukang perak rasminya diperihalkan pada tahun 1789 oleh semulajadiman Jerman Johann Friedrich Gmelin dalam suntingan yang dilangsemak dan diperluaskan oleh Carl Linnaeus *Systema Naturae*. Beliau menyusunkannya bersama semua tukang lain dalam genus *Caprimulgus* dan mencipta nama binomial *Caprimulgus albicollis*. Gmelin mendasarkan pemerihalannya pada "penghisap kambing berleher putih" yang telah diperihalkan pada tahun 1783 oleh pakar ornitologi Inggeris John Latham dalam *A General Synopsis of Birds*. Latham telah memeriksa spesimen yang diawet di London yang dianggap berasal dari Cayenne, Guiana Perancis. Tukang perak kini disusunkan bersama tukang semak dalam genus *Nyctidromus* yang diperkenalkan pada tahun 1838 oleh pakar ornitologi Inggeris John Gould. Nama genusnya menggabungkan *nukti*- dari bahasa Yunani Purba yang bermaksud "nokturnal" atau "malam" dengan *-dromos* yang bermaksud "pelumba". Epitet spesies *albicollis* menggabungkan *albus* dari bahasa Rumi yang bermaksud "putih" dengan *-collis* dari bahasa Rumi Baharu yang bermaksud *"*berleher*".*

Nama lazim "perak" mungkin onomatopia daripada seruan meraungnya.

Enam subspesies diiktiraf:

* *N. a. insularis* (Nelson, 1898) – Tres Marías Is. (luar w Meksiko)
* *N. a. merrilli* (Sennett, 1888) - selatan Teksas (AS) dan timur laut Meksiko
* *N. a. yucatanensis* (Nelson, 1901) – barat, timur Meksiko (termasuk Semenanjung Yukatan) ke tengah Guatemala
* *N. a. gilvus* (Bangs, 1902) - tengah, timur Panama dan utara Colombia
* *N. a. albicollis* (Gmelin, JF, 1789) - selatan Guatemala ke barat laut Peru; timur Colombia, barat laut Peru dan Venezuela melalui Guianas dan Brazil
* *N. a. derbyanus* (Gould, 1838) - Bolivia, tengah, selatan Brazil, Paraguay dan timur laut Argentina

 Tukang perak bertengger di Taman Negara Manuel Antonio.

Pemerihalan
-----------

 *Nyctidromus albicollis* dilukis oleh Louis Agassiz Fuertes, 1926
Ia bersaiz sederhana dengan panjang 8.7–11 in (22–28 cm) dan mempunyai dua bentuk warna, buluan berwarna perang-kelabu atau perang-merah. Ia berekor panjang dan mempunyai sayap bulat yang luas. Lingkaran mata dan belang mukanya yang kuning pucat berkontras dengan bahagian muka yang kemerahan.

Jantan dewasa mempunyai jalur putih berhampiran hujung sayapnya, dan pelepah ekor luar kebanyakannya berwarna putih. Jalur sayap betina lebih sempit dan warna putih di ekor luarnya lebih terhad. Terdapat tujuh subspesies tukang perak, berbeza dari segi saiz dan kekelabuan.

Seruan jantan sangat berkelainan, termasuklah siulan "*wiiiow hiiiuuu*", "*puk puk*" lembut dan "*wip*" yang dibunyikan dalam penerbangan pikatan sambil ia mengipas-ngipas keliling betina. Seruan betinanya ialah bunyi "*wip*" bertubi-tubi yang pantas.

Taburan dan ekologi
-------------------

 Telur, Muzium Koleksi Wiesbaden
Julat pembiakannya menjangkau dari selatan Teksas ke kawasan bawah Sungai Parana. Kebanyakan populasi ialah penduduk tetap sepanjang tahun, walaupun pembiak A.S. (*N. a. merrilli*) mungkin bermusim sejuk di timur Meksiko.

Di hujung selatan julatnya, subspesies *N. a. derbyanus* berjulat dari tengah dan selatan Brazil ke bahagian bersebelahan Bolivia, dan melalui Paraguay ke Argentina dan Uruguay. Walaupun burung yang paling selatan nampaknya tidak berhijrah, tetapi pada had julatnya spesies tersebut hanya bertabur secara bertompok-tompok. Sebagai contoh, ia tidak dirakamkan untuk membiak di Wilayah Entre Ríos (Argentina) dan ia jarang ditemui di Rio Grande do Sul (Brazil); tentang kehadirannya di Uruguay begitu juga sedikit yang diketahui, kecuali bahawa populasi dalam saiz tertentu ditemui di sepanjang Sungai Yaguarón di wilayah Cuchilla de Mangrullo.

Two splotched pinkish eggs rest on dead leaves on the ground. Dua biji telur jambu tukang perak dihasilkan terus ke atas tanah atau sampah daun.
Ia ditemui di habitat hutan kayu/padang rumput terbuka, tetapi juga semak belukar dan ladang tanaman. Spesies tersebut mempunyai kaki yang panjang (mengikut piawai tukang) dengan tarsus kosong, dan lebih berdarat daripada kebanyakan kerabatnya. Jika diganggu, ia kadangkala akan berlari berbanding terbang, dan ia kerap berehat di atas jalan raya dan landasan. Secara umumnya ia lebih suka habitat bercampur yang menawarkan tempat persembunyian tumbuh-tumbuhan padat – idealnya hutan – untuk waktu siang, serta landskap terbuka – mungkin juga sungai atau tanah lembap – untuk memburu pada waktu malam. Tukang perak bersifat nokturnal, seperti tukang lain, dan mula terbang pada waktu senja. Seperti saudara-maranya, ia memakan serangga yang ditangkap dalam penerbangan, biasanya dengan menangkap lalat dari tenggeran yang rendah, tetapi juga dengan meramu di atas tanah terbuka.

Tiada sarang dibuat; dua biji telur lonjong dan berwarna jambu dihasilkan ke atas tanah kosong atau sampah daun. Kadang-kadang hanya sebiji telur dihasilkan. Ia tidak terancam secara global dan dianggap sebagai Spesies Kurang Membimbangkan oleh IUCN. Sebagai spesies yang boleh menyesuaikan diri dengan baik untuk menahan gangguan manusia terhadap habitatnya, tukang perak sebenarnya telah mendapat manfaat daripada penyahhutanan terhad. Pembalakan mewujudkan kawasan pertumbuhan sekunder dan rendah, supaya ia dapat memburu dengan lebih cekap. Walau bagaimanapun, ia sudah tentu akan meninggalkan kawasan yang berbinaan banyak dan di samping itu, ia sangat terdedah kepada pemangsa seperti anjing dan kucing jalang, menghilang dari kawasan yang terdapat banyak perosak tersebut.

Rujukan
-------

1. 1 2  BirdLife International (2020). "*Nyctidromus albicollis*". *Senarai Merah Spesies Terancam IUCN*. **2020**: e.T22689731A168860360. doi:10.2305/IUCN.UK.2020-3.RLTS.T22689731A168860360.en. Dicapai pada 12 November 2021.
2. 1 2 3 4 5 6  Cleere, Nigel (1998). *Nightjars: a Guide to Nightjars and Related Nightbirds*. Nr. Robertsbridge (East Sussex): Pica Press. ISBN 1-873403-48-8.
3. ↑  Gmelin, Johann Friedrich (1789). *Systema naturae per regna tria naturae : secundum classes, ordines, genera, species, cum characteribus, differentiis, synonymis, locis* (dalam bahasa Latin). 1, Part 2 (ed. 13th). Lipsiae [Leipzig]: Georg. Emanuel. Beer. m/s. 1030.
4. ↑  Latham, John (1783). *A General Synopsis of Birds*. 2, Part 2. London: Printed for Leigh and Sotheby. m/s. 596–597, No. 7.
5. ↑  Gould, John (1838). *Icones Avium, or figures and descriptions of new and interesting species of birds from various parts of the globe*. Part 2. London: self. Plate 12 text (plates not numbered).
6. 1 2  Gill, Frank; Donsker, David; Rasmussen, Pamela, penyunting (January 2022). "Frogmouths, Oilbird, potoos, nightjars". *IOC World Bird List Version 12.1*. International Ornithologists' Union. Dicapai pada 7 July 2022.
7. ↑  Jobling, James A. (2010). *The Helm Dictionary of Scientific Bird Names*. London: Christopher Helm. m/s. 277, 38. ISBN 978-1-4081-2501-4.
8. ↑  Skutch, Alexander F. (1972). "Pauraque". *Studies of Tropical American Birds*. Publications of the Nuttall Ornithological Club: Number 10. Cambridge, Massachusetts: Nuttall Ornithological Club. m/s. 3–21 [6].
9. ↑  Azpiroz, Adrián B.; Menéndez, José L. (2008). "Three new species and novel distributional data for birds in Uruguay". *Bull. B.O.C*. **128** (1): 38–56.
10. ↑  Accordi, Iury Almeida; Barcellos, André (2006). "Composição da avifauna em oito áreas úmidas da Bacia Hidrográfica do Lago Guaíba, Rio Grande do Sul". *Revista Brasileira de Ornitologia*. **14** (2): 101–115.
11. ↑  Guilherme, Edson; Lima, Jônatas (2020-09-21). "Breeding biology and morphometrics of Common Pauraque Nyctidromus a. albicollis in south-west Amazonia, and the species' breeding season and clutch size in Brazil". *Bulletin of the British Ornithologists' Club*. **140** (3). doi:10.25226/bboc.v140i3.2020.a7. ISSN 0007-1595.
12. ↑  Ingels, J.; Oniki, Y.; Willis, E.O. (1999). "Opportunistic adaptations to man-induced habitat changes by some South American Caprimulgidae" (PDF). *Revista Brasileira de Biologia*. **59** (4): 563–566.

|  |  |
| --- | --- |
| Pengenalpastian takson | 
* Wd: Q1122212
* ADW: Nyctidromus\_albicollis
* Avibase: F2CB69EC613FDFE7
* BOLD: 19891
* eBird: compau
* GBIF: 2496990
* IBC: pauraque-nyctidromus-albicollis
* iNaturalist: 19627
* IRMNG: 10584619
* ITIS: 177975
* IUCN: 22689731
* NCBI: 235497
* Xeno-canto: Nyctidromus-albicollis

 |